Document ID: 31998D0163

Odločba Komisije
z dne 10. februarja 1998
o spremembi Odločbe 97/569/ES o sestavi začasnih seznamov obratov tretjih držav, iz katerih države članice dovolijo uvoz mesnih izdelkov
(Besedilo velja za EGP)
(98/163/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih je državam članicam, v vmesnem obdobju, dovoljeno uvažati nekatere proizvode živalskega izvora, ribiške proizvode ali žive školjke [1], kakor je bila spremenjena z Odločbo 97/34/ES [2], in zlasti člena 2(4) Odločbe,
ker so bili začasni seznami obratov v tretjih državah za proizvodnjo mesnih izdelkov sestavljeni z Odločbo Komisije 97/569/ES [3], kakor je bila nazadnje spremenjena z Odločbo 98/9/ES [4];
ker so Singapur, Slovenija in Švica poslale seznam obratov za proizvodnjo izdelkov iz perutninskega mesa, za katere odgovorni organi potrjujejo, da so obrati v skladu s predpisi Skupnosti;
ker se torej lahko sestavi začasni seznam obratov za proizvodnjo izdelkov iz perutninskega mesa za Singapur, Slovenijo in Švico; ker je zato treba Odločbo 97/569/ES ustrezno spremeniti;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Priloga k tej odločbi se doda k Prilogi k Odločbi 97/569/ES.
Člen 2
Ta odločba se uporablja od 1. februarja 1998.
Člen 3
Ta odločba je naslovljena na države članice.
V Bruslju, 10. februarja 1998

Labels: 0
3
17
5